Maak die veld stap vir stap gesond | Landbou
Die hoeveelheid vee wat 'n plaas kan dra, is afhanklik van elke voerbron se weidingsvermoë en grootte. Om die plaas teen agteruitgang van die weidingshulpbron te beskerm, moet die lang-­ ter­myn-veelading nie die langtermyn-drakrag oorskry nie. Foto: Theuns Botha
Goeie veldbestuur moet van 'n kant af aangepak word. Begin eers by die basisblokke — die verskil tussen veelading en veedigtheid, en vermoë en drakrag — en beweeg dan na die soort vee en produksiestelsel. Die regte weidingsbenadering is immers die een groot skans teen klimaatsverandering.
Die herlewing van natuurlike weiveld gaan die redding van die Suid-Afrikaanse boer wees (sien ook "Herlewingslandbou en die veeboer", LBW, 27 Mei 2021).
Daarsonder gaan ons nie die klimaat se wispelturigheid ordentlik kan bestuur nie en gaan die bevolking oor 30 jaar nie voldoende hoeveelhede bekostigbare voedsel op die tafel hê nie. Dit kan tot anargie aanleiding gee.